标题：729年
中国纪年
729年，唐玄宗至道大圣大明孝皇帝开元十七年
历史大事
张审素破西南蛮
开元十七年（七二九）二月，嶲州（今四川西昌地区）都督张审素破西南蛮，拔昆明（今四川盐源彝族自治县）及盐城（昆明县有盐有铁，筑城以卫之，故有“盐城”），杀死与被俘约万人。
张守珪、贾师顺共破吐蕃
开元十七年（七二九）三月，瓜州都督张守珪，沙州刺史贾师顺合击吐蕃大同军，大破之。
信安王讳破吐蕃，置振武军
初，吐蕃陷石堡城（今青海省湟源西南赤岭附近），留兵驻之，侵扰河右，玄宗命信安王李讳（太宗子吴王恪之孙）与河西、陇右二节度使同议攻取。诸将皆谓石堡城据险而道远，攻之不克，将无以自还，且宜按兵观衅。讳不听，引兵深入，于开元十七年（七二九）三月二十四日攻拔之。乃分兵据守要害，令虏不得前进。自是河、陇诸军得以游弈自如，拓地千余里。玄宗闻之大悦，更名石堡城曰“振武军”。
杨玚论明经、进土及第限额及帖经法式
开元十七年（七二九）三月，国子祭酒杨玚上言，以为：（一）明经、进士两科，每年及第限额不过百人（其中进士额不过二十人），而流外出身（如明法、明算、明字诸科）每年多达二千余人，可见习经学道之人的出路比一般吏员司士远为狭仄。若以出身（入仕、就职）的人太多，也只能普遍减额，而不应单独限制明经和进士。（二）明经和进士的帖经考试（将选考的经书，掩住一行的两头，中间露出三字，以纸帖之。考试时，移开帖纸，猜其上下四字、五字或六字，答对者为通，实际上是测试学子对经文的记诵成绩），不应该只问孤经绝句或年月日等偏题，而应重视述作大旨。杨玚这两点意见，是分两次（去年十二月，今年三月）奏上的，颇切时弊，然而唐代二百余年并无重大改进。
复置十道及京畿、都畿按察使
开元十二年（七二四）已停诸道按察使，今年（七二九）复置，且增京畿、都畿二按察使，共十二使。京畿道含雍、同、华、商、岐、邠六州，都畿道含洛、汝二州。时天下已分十四道，知山南东与山南西仍共一使，黔中虽置道而未置使。
以玄宗生日为千秋节
开元十七年（七二九）八月癸亥（初五日）玄宗生日（四十四周岁），宴百官于花萼楼下。左丞相源乾曜、右丞相张说帅百官上表，请以每年八月五日为“千秋节”，布示天下，皆令宴乐。
张嘉贞卒
嘉贞，猗氏（今山西临猗）人，张循宪荐于武后，官监察御史。开元中，拜中书令，善传奏，敏于裁遣，不营家产，有劝其市田宅者，嘉贞曰：“吾贵为将相，何忧饥寒?若其获罪，虽有田宅，亦非我有。近见朝士广占良田，身没之日，适足为无赖子弟酒色之资，吾不取也。”卒于工部尚书任上，谥恭肃。
宇文融为相百日而罢
开元十七年（七二九）六月十五日，以户部侍郎宇文融为黄门侍郎同平章事。融性精敏，应对辩给，以治财赋得幸于玄宗，使玄宗内修靡而外尚武。融在相位，谓人曰：“使吾居此数月，则海内可无事矣。”时信安王讳以陇右军功有宠于玄宗，融疾之。讳入朝，融使御史李寅弹之，不慎，泄于所亲，讳闻之，先以告玄宗，明日，寅奏果入。玄宗怒，九月二十五日融坐贬汝州刺史。凡为相百日而罢。
禁铜铅锡流通
开元十七年（七二九）八月敕以民间私铸钱日多，始禁私卖铜铅锡，禁以铜为器皿。凡民自采铜铅锡者，禁私售，由官家收购。
玄宗谒五陵，免天下地税
开元十七年（七二九）十一月五日，玄宗行谒五陵，由东至西为桥陵（今陕西蒲城北丰山，父睿宗）、定陵（今富平龙泉山，伯父中宗）、献陵（三原东十五里，高祖父高祖）、昭陵（礼泉东北九嵕山，曾祖父太宗）、乾陵（乾县西北梁山，祖父高宗）。二十二日，还宫，赦天下，免百姓今年地税之半。
徐坚卒
坚（六五九至七二九）字元固，长城人。幼慧，举秀才，为万年簿。圣历中，杨再思引为　　判官，属文典厚，时目为凤阁舍人样。与张说等预修《三教珠英》，集撰《初学记》。累官至集贤院学士。卒谥文。
元行冲卒
行冲名澹，以字行，洛阳人。博学，精训故，擢进士第，累迁通事舍人。以系出拓跋，撰《魏典》三十篇，事详文约。继褚无量编校群书，上《群书四录》二百卷。玄宗注《孝经》，元冲为之疏。官弘文馆学士，散骑常侍，终国子祭酒。卒谥献。
张若虚卒
若虚（六六0？至七二九？）扬州人，曾官兖州兵曹，与贺知章、张旭、包融号“吴中四士”，以《春江花月夜》一诗享名。
《资治通鉴》记载
玄宗至道大圣大明孝皇帝中之上开元十七年（己巳，公元七二九年） 
春，二月，丁卯，巂州都督张守素破西南蛮，拔昆明及盐城，杀获万人。 
三月，瓜州都督张守珪、沙州刺史贾师顺击吐蕃大同军，大破之。 
甲寅，朔方节度使信安王祎攻吐蕃石堡城，拔之。初，吐蕃陷石堡城，留兵据之，侵扰河右。上命祎与河西、陇右同议攻取。诸将咸以为石堡据险而道远，攻之不克，将无以自还，且宜按兵观衅。祎不听，引兵深入，急攻拔之，仍分兵据守要害，令虏不得前。自是河陇诸军游弈，拓境千馀里。上闻，大悦，更命石堡城曰振武军。 
丙辰，国子祭酒杨瑒言，以为：“省司奏限天下明经、进士及第，每年不过百人。窃见流外出身，每岁二千馀人，而明经、进士不能居其什一，则是服勤道业之士不如胥史之得仕也。臣恐儒风浸坠，廉耻日衰。若以出身人太多，则应诸色裁损，不应独抑明经、进士也。”又奏“主司贴试明经，不务求述作本指，专取难知，问以孤经绝句或年月日；请自今并贴平文。”上甚然之。 
夏，四月，庚午，禘于太庙。唐初，祫则序昭穆，禘则各祀于其室。至是，太常少卿韦縚等奏：“如此，禘与常飨不异；请禘祫皆序昭穆。”从之。绥，安石之兄子也。 
五月，壬辰，复置十道及京、都两畿按察使。 
初，张说、张嘉贞、李元纮、杜暹相继为相用事，源乾曜以清谨自守，常让事于说等，唯诺署名而已。元纮、暹议事多异同，遂有隙，更相奏列。上不悦，六月，甲戌，贬黄门侍郎、同平章事杜暹荆州长史，中书侍郎、同平章事李元纮曹州刺史，罢乾曜兼侍中，止为左丞相；以户部侍郎宇文融为黄门侍郎，兵部侍部裴光庭为中书侍郎，并同平章事；萧嵩兼中书令，遥领河西。 
开府王毛仲与龙武将军葛福顺为婚。毛仲为上所信任，言无不从，故北门诸将多附之，进退唯其指使。吏部侍郎齐澣乘间言于上曰：“福顺典禁兵，不宜与毛仲为婚。毛仲小人，宠过则生奸；不早为之，恐成后患。”上悦曰：“知卿忠诚，朕徐思其宜。”澣曰：“君不密则失臣，愿陛下密之。”会大理丞麻察坐事左迁兴州别驾，澣素与察善，出城饯之，因道禁中谏语；察性轻险，遽奏之。上怒，召澣责之曰：“卿疑朕不密，而以语麻察，讵为密邪？且察素无行，卿岂不知邪？”澣顿首谢。秋，七月，丁巳，下制：“澣、察交构将相，离间君臣，澣可高州良德丞，察可浔州皇化尉。” 
八月，癸亥，上以生日宴百官于花萼楼下。左丞相乾曜、右丞相说帅百官上表，请以每岁八月五日为千秋节，布于天下，咸令宴乐。寻又移社就千秋节。 
庚辰，工部尚书张嘉贞薨。嘉贞不营家产，有劝其市田宅者，嘉贞曰：“吾贵为将相，何忧寒馁！若其获罪，虽有田宅，亦无所用。比见朝士广占良田，身没之日，适足为无赖子弟酒色之资，吾不取之。”闻者是之。 
辛巳，敕以人间多盗铸钱，始禁私卖铜铅锡及以铜为器皿；其采铜铅锡者，官为市取。 
宇文融性精敏，应对辩给，以治财赋得幸于上，始文置诸使，竞为聚敛，由是百官浸失其职而上心益侈，百姓皆怨苦之。为人疏躁多言，好自矜伐，在相位，谓人曰：“使吾居此数月，则海内无事矣。” 
信安王祎，以军功有宠于上，融疾之。祎入朝，融使御史李寅弹之，泄于所亲。祎闻之，先以白上。明日，寅奏果入，上怒，九月，壬子，融坐贬汝州刺史，凡为相百日而罢。是后言财利以取贵仕者，皆祖于融。 
冬，十月，戊午朔，日有食之，不尽如钩。 
宇文融既得罪，国用不足，上复思之，谓裴光庭等曰：“卿等皆言融之恶，朕既黜之矣，今国用不足，将若之何！卿等何在佐朕？”光庭等惧不能对。会有飞状告融赃贿事，又贬平乐尉。至岭外岁馀，司农少卿蒋岑奏融在汴州隐没官钱巨万计，制穷治其事，融坐流岩州，道卒。 
十一月，辛卯，上行谒桥、定、献、昭、乾五陵；戊申，还宫；赦天下，百姓今年地税悉蠲其半。十二月，辛酉，上幸新丰温泉；壬申，还宫。